severian-of-gabala.fragmenta-in-epistulas-pauli 1Cor.6_16ad19.2
Καὶ μὴν καὶ ἀνδροφόνος τὴν χεῖρα μολύνων τῷ αἵματι εἰς τὸ ἴδιον σῶμα ἁμαρτάνει , καὶ ὁ λοίδορος τὴν γλώττην ὥσπερ αἱμάττων ταῖς λοιδορίαις , ἀλλ’ ὁ προνεύων , φησίν , ὅλον ἑαυτὸν βαπτίζει τῷ τῆς πορνείας βορβορῷ . ὁ τοίνυν Παῦλος τῇ τῶν πολλῶν ὑπονοίᾳ συναπεχρήσατο φήσας τἄλλα ἁμαρτήματα ἐκτὸς τοῦ σώματος εἶναι . ἕτεροι δέ φασι ταύτην ἔχειν τὸ ῥητὸν τὴν διάνοιαν , ὅτι ὁ πορνεύων εἰς τὸ ἴδιον σῶμα ἁμαρτάνει , τοῦτ’ ἔστιν εἰς τὴν τοῦ ἰδίου σώματος σύστασιν καὶ εἰς αὐτήν , ὡς ἂν εἴποι τις , τὴν τοῦ ἀνθρώπου κατασκευὴν καὶ εἰς τὰς ἀρχὰς τῆς ἡμετέρας γενέσεως , ὡσανεὶ ἔλεγεν · παύσαιο οὕτως διὰ τῆς παρανόμου μίξεως ὑβρίζων εἰς τὸ τῆς φύσεως ἐργαστήριον ἐξ οὗ καὶ τὸ σὸν σῶμα βεβλάστηκεν . ἕτεροι δὲ ὡς σπουδὴ τῷ Παύλῳ , φασί , συγγνώμης κρεῖττον δεῖξαι τὸ τῆς πορνείας ἁμάρτημα . καὶ εἰπὼν ἀνωτέρω · οὐκ οἴδατε ὅτι τὰ σώματα ὑμῶν μέλη Χριστοῦ ἐστιν καὶ τὰ ἑξῆς , καὶ δείξας ἐκ τούτου ὡς ὁ πορνεύων περὶ τὰ μέλη τοῦ Χριστοῦ πλημμελεῖ , οὕτως ἐπιφέρει πᾶν ἁμάρτημα καὶ ἑξῆς · ὁ μὲν γὰρ λοίδορος ἢ ἅρπαξ ἢ πλεονέκτης εἰς ἄνθρωπον ἐπλημμέλησεν ὃν ἐλοιδόρησεν ἢ ἠδίκησεν , ὁ δὲ πορνεύσας εἰς τὸ ἴδιον σῶμα ἁμαρτάνει , ὅπερ ἐστὶ μέλη Χριστοῦ . ἡνίκα γὰρ διὰ τῆς υἱοθεσίας τοῦ πνεύματος εἰς σῶμα τελεῖ τοῦ Χριστοῦ , οὐ πορνείαν μόνον ἀλλὰ καὶ ἀσέβειαν ἂν ἐγκληθήσεται ὡς τὰ μέλη τοῦ Χριστοῦ ποιῶν πόρνης μέλη , καὶ εἰς τὸ ἴδιον σῶμα ὡς εἰς ναὸν ὑβρίζων Χριστοῦ . διὸ καὶ ἐπάγει · ἢ οὐκ οἴδατε ὅτι τὸ σῶμα ὑμῶν ναὸς τοῦ ἐν ὑμῖν ἁγίου πνεύματός ἐστιν , οὗ ἔχετε ἀπὸ θεοῦ καὶ τὰ ἑξῆς ; τὸ γὰρ τῆς πορνείας ἁμάρτημα περὶ τὸ σῶμα ὡς περὶ θεοῦ ναὸν ἁμαρτάνετε , καὶ φυγαδεύει τὸ πνεῦμα τὸ ἅγιον , οὐχ ὅτι τὰ λοιπὰ τῶν ἁμαρτημάτων ἀνεύθυνα – πάντα γὰρ ἔκπτωσιν ἔχει τῆς βασιλείας – ἀλλ’ ὅτι πρὸς τὸ προκείμενον ἐσπούδασε χαλεπωτέραν ἀποφῆναι τὴν πορνείαν ἁπάντων , πρόρριζον τὸ πάθος ἀνασπᾶσαι βουλόμενος ὡς ἀσεβέστερον παρὰ Κορινθίων ἁμαρτανόμενον · ὅλως γάρ , φησίν , ἐν ὑμῖν ἀκούεται πορνεία καὶ τὰ ἑξῆς .
Lemmas: καί μήv καί ἀνδροφόνος ὁ χείρ μολύνω ὁ αἷμα εἰς ὁ ἴδιος σῶμα ἁμαρτάνω , καί ὁ λοίδορος ὁ γλώττην ὥσπερ αἱμάσσω ὁ λοιδορία , ἀλλά ὁ προνεύω , φημί , ὅλος ἑαυτοῦ βαπτίζω ὁ ὁ πορνεία βόρβορος . ὁ τοίνυν Παῦλος ὁ ὁ πολύς ὑπόνοια συναποχράομαι φημί ἄλλος ἁμάρτημα ἐκτός ὁ σῶμα εἰμί . ἕτερος δέ φημί οὗτος ἔχω ὁ ῥητός ὁ διάνοια , ὅτι ὁ πορνεύω εἰς ὁ ἴδιος σῶμα ἁμαρτάνω , οὗτος εἰμί εἰς ὁ ὁ ἴδιος σῶμα σύστασις καί εἰς αὐτός , ὡς εἄν εἶπον τις , ὁ ὁ ἄνθρωπος κατασκευή καί εἰς ὁ ἀρχή ὁ ἡμέτερος γένεσις , ὡσανεί λέγω · παύω οὕτως διά ὁ παράνομος μίξις ὑβρίζω εἰς ὁ ὁ φύσις ἐργαστήριον ἐκ ὅς καί ὁ σός σῶμα βλαστάνω . ἕτερος δέ ὡς σπουδή ὁ Παῦλος , φημί , συγγνώμη ἀγαθός δείκνυμι ὁ ὁ πορνεία ἁμάρτημα . καί εἶπον ἀνωτέρω · οὐ οἶδα ὅτι ὁ σῶμα σύ μέλος Χριστός εἰμί καί ὁ ἑξῆς , καί δείκνυμι ἐκ οὗτος ὡς ὁ πορνεύω περί ὁ μέλος ὁ Χριστός πλημμελέω , οὕτως ἐπιφέρω πᾶς ἁμάρτημα καί ἑξῆς · ὁ μέν γάρ λοίδορος ἢ ἅρπαξ ἢ πλεονέκτης εἰς ἄνθρωπος πλημμελέω ὅς λοιδορέω ἢ ἀδικέω , ὁ δέ πορνεύω εἰς ὁ ἴδιος σῶμα ἁμαρτάνω , ὅσπερ εἰμί μέλος Χριστός . ἡνίκα γάρ διά ὁ υἱοθεσία ὁ πνεῦμα εἰς σῶμα τελέω ὁ Χριστός , οὖον πορνεία μόνος ἀλλά καί ἀσέβεια εἄν ἐγκαλέω ὡς ὁ μέλος ὁ Χριστός ποιέω πόρνη μέλος , καί εἰς ὁ ἴδιος σῶμα ὡς εἰς ναός ὑβρίζω Χριστός . διό καί ἐπάγω · ἢ οὐ οἶδα ὅτι ὁ σῶμα σύ ναός ὁ ἐν σύ ἅγιος πνεῦμα εἰμί , ὅς ἔχω ἀπό θεός καί ὁ ἑξῆς ; ὁ γάρ ὁ πορνεία ἁμάρτημα περί ὁ σῶμα ὡς περί θεός ναός ἁμαρτάνω , καί φυγαδεύω ὁ πνεῦμα ὁ ἅγιος , οὐ ὅτι ὁ λοιπάς ὁ ἁμάρτημα ἀνεύθυνος – πᾶς γάρ ἔκπτωσις ἔχω ὁ βασίλεια – ἀλλά ὅτι πρός ὁ πρόκειμαι σπουδάζω χαλεπός ἀποφαίνω ὁ πορνεία ἅπας , πρόρριζος ὁ πάθος ἀνασπάω βούλομαι ὡς ἀσεβής παρά Κορίνθιος ἁμαρτάνω · ὅλως γάρ , φημί , ἐν σύ ἀκούω πορνεία καί ὁ ἑξῆς .